CELEX: 62017CA0477
Language: el
Date: 2019-01-24 00:00:00
Title: Υπόθεση C-477/17: Απόφαση του Δικαστηρίου (πρώτο τμήμα) της 24ης Ιανουαρίου 2019 [αίτηση του Centrale Raad van Beroep (Κάτω Χώρες Bas) για την έκδοση προδικαστικής αποφάσεως] — Raad van bestuur van de Sociale verzekeringsbank κατά D. Balandin, I. Lukachenko, Holiday on Ice Services BV [Προδικαστική παραπομπή — Κοινωνική ασφάλιση — Κανονισμός (ΕΕ) 1231/2010 — Εφαρμοστέα νομοθεσία — Πιστοποιητικό τύπου Α1 — Άρθρο 1 — Επέκταση της χορηγήσεως πιστοποιητικού τύπου Α1 σε υπηκόους τρίτων χωρών με νόμιμη διαμονή στο έδαφος κράτους μέλους — Νόμιμη διαμονή — Έννοια]

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/14
            
         
      Απόφαση του Δικαστηρίου (πρώτο τμήμα) της 24ης Ιανουαρίου 2019 [αίτηση του Centrale Raad van Beroep (Κάτω Χώρες Bas) για την έκδοση προδικαστικής αποφάσεως] — Raad van bestuur van de Sociale verzekeringsbank κατά D. Balandin, I. Lukachenko, Holiday on Ice Services BV
      (Υπόθεση C-477/17) (1)
      
      ([Προδικαστική παραπομπή - Κοινωνική ασφάλιση - Κανονισμός (ΕΕ) 1231/2010 - Εφαρμοστέα νομοθεσία - Πιστοποιητικό τύπου Α1 - Άρθρο 1 - Επέκταση της χορηγήσεως πιστοποιητικού τύπου Α1 σε υπηκόους τρίτων χωρών με νόμιμη διαμονή στο έδαφος κράτους μέλους - Νόμιμη διαμονή - Έννοια])
      (2019/C 93/17)
      Γλώσσα διαδικασίας: η ολλανδική
      
         Αιτούν δικαστήριο
      
      Centrale Raad van Beroep
      
         Διάδικοι στην υπόθεση της κύριας δίκης
      
      Raad van bestuur van de Sociale verzekeringsbank
      
         κατά
      
      D. Balandin, I. Lukachenko, Holiday on Ice Services BV
      
         Διατακτικό
      
      Το άρθρο 1 του κανονισμού (ΕΕ) 1231/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για την επέκταση της εφαρμογής του κανονισμού (ΕΚ) 883/2004 και του κανονισμού (ΕΚ) 987/2009 στους υπηκόους τρίτων χωρών οι οποίοι δεν διέπονται ήδη από τους κανονισμούς αυτούς μόνον λόγω της ιθαγένειάς τους, πρέπει να ερμηνευθεί υπό την έννοια ότι υπήκοοι τρίτων χωρών, όπως αυτοί τους οποίους αφορά η υπόθεση της κύριας δίκης, οι οποίοι διαμένουν και εργάζονται προσωρινά σε διάφορα κράτη μέλη στην υπηρεσία εργοδότη εγκατεστημένου σε κράτος μέλος, δύνανται να επικαλεσθούν, προς όφελός τους, τους κανόνες συντονισμού που προβλέπονται από τους κανονισμούς (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, και (ΕΚ) 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού αριθ. 883/2004, προκειμένου να προσδιορισθεί σε ποια νομοθεσία κοινωνικής ασφαλίσεως υπάγονται, εφόσον διαμένουν και εργάζονται νόμιμα στο έδαφος των κρατών μελών.
      
         (1)  ΕΕ C 357 της 23.10.2017.